**ҚАЗАҚСТАН РЕСПУБЛИКАСЫ ҒЫЛЫМ ЖӘНЕ ЖОҒАРЫ БІЛІМ МИНИСТРЛІГІ**

**ҒЫЛЫМ** **КОМИТЕТІ**

**ПОЛЬША РЕСПУБЛИКАСЫНЫҢ АЛМАТЫ ҚАЛАСЫНДАҒЫ БАС КОНСУЛДЫҒЫ**

**Ш.Ш. УӘЛИХАНОВ АТЫНДАҒЫ ТАРИХ ЖӘНЕ ЭТНОЛОГИЯ**

**ИНСТИТУТЫ**

**ПОЛЬША-ҚАЗАҚСТАН ТАРИХ КОМИССИЯСЫ**



**АҚПАРАТТЫҚ ХАТ**

**ҚҰРМЕТТІ ӘРІПТЕСТЕР!**

Польша Республикасының Бас Консулдығы бастамасымен Ш.Ш. Уәлиханов атындағы Тарих және этнология институты бірлесіп, 2023 жылы 30 қыркүйекте ***«ХІХ-ХХ ғғ. Қазақстандағы поляктар және поляк азаматтары. Тарих – халық – қазіргі заман»*** тақырыбында Халықаралық ғылыми конференция өткізеді.

Поляктардың екінші тарихи отанына айналған қазіргі Қазақстанда поляк диаспорасының маңызды орны бар. Поляктар 1830 жылы Қараша көтерілісі мен 1863 жылы Қаңтар қозғалысына астыртын қатысқаны үшін сол кезде Ресей империясы құрамында болған Қазақ даласына жер аударылды. Олар тарих, этнография, табиғаттану мен мәдени бағыттарда едәуір қызмет атқарып, Қазақстанның дамуына айтарлықтай үлес қосты. Қазақстандағы поляктардың саны 1917 жылы 2000 адамға жуық болды.

Қазақстандағы поляктардың тарихына 1936 жыл жаңа бетбұрыс алып келді. Себебі, осы уақытта ондаған мың поляк отбасылары Польшаның шетінен, Беларусьтегі Дзержинский поляк ұлттық аймағынан және Украинадағы Мартлевский поляк ұлттық облысынан жер аударылды. Қоныс аударған поляктар НКВД қарамағындағы колхоздарға орналастырылды, онда жағдай өте ауыр еді. Поляктар идеологиялық кемсітушілікке ұшырады. Олар көп жылдар бойы екінші, тіпті үшінші санатттағы азаматтар ретінде қарастырылды. Қоныс аударушылардың төлқұжаттары болмады, сол себепті де пойызға билет сатып алу, университетте білім алу немесе мемлекеттік мекемелерде іс реттеу мүмкін емес еді. Поляктарды «халық жаулары» деп атады. Бұл келеңсіз іс-шара азаматтық бостандықтарды шектеу, мектептер мен жоғары оқу орындарында білім алуға қол жеткізудің жоқтығы, мамандық таңдау және қызметте жоғарылау мүмкіндігіне тосқауыл қою түрінде нақты зардаптарын тигізді. Көптеген отбасылар өздерінің поляк тегінен екендіктерін құпия ұстануды жөн деп санады. Поляк тіліндегі кітаптар жасырылды, тіпті әр отбасы өз шаңырағында поляк тілінде сөйлесуден бас тартуға мәжбүр болды. Уақыт өте келе поляктар біршама құқықтарға ие бола бастады. Шектеулер қатаң түрде жүзеге аспаса да, бұл ахуал КСРО ыдырағанға дейін жалғасты.

***Конференцияның негізгі мақсаты*** – ХIX-XX ғасырлардағы поляктардың Қазақстанға жер аударылуына қатысты поляк және қазақ тарихшылары зерттеулерінің нәтижелерімен таныстыру.

Қазақ мемлекетін қалпына келтіру үдерісіне атсалысқан поляк диаспорасы екі ел арасындағы, әсіресе, саяси, экономикалық, іскерлік, мәдени, ғылыми, тіпті спорттық саладағы қарым-қатынастарды тереңдетуге айтарлықтай ықпал ете алады.

**Баяндамалардың тақырыбы:**

1. Қазақстандағы поляктардың жер аударылуы мен депортация мәселелерінің тарихи тамырлары;
2. Қазақстандағы көрнекті поляк қайраткерлері мен поляк диаспорасы;
3. Қазақстан және Польша қарым-қатынастары. Олардың даму перcпективаларын талдау және баға беру.

Қатысу шарттары

Баяндаманы (мақалаларды, тезистерді) жариялау үшін материалдар қатаң түрде мынадай талаптарға сәйкес ресімделуі тиіс: баяндама мәтіні (конференция тақырыбына байланысты және көлемі 5 беттен кем емес және 16 беттен аспайтын) қазақ, поляк, орыс (немесе ағылшын) тілдерінде, тіркеу нысаны MS Word мәтіндік редакторында терілуі тиіс; файлдың аты және JPEG форматындағы суреттердің жеке файлдары автордың тегімен аталуы тиіс.

1. Кестелер, схемалар, суреттердің атаулары болу тиіс және Windows ортасында терілуі

керек.

2. Беттер пішімі: А4.

3. Шекаралары: жоғарғы – 2 см, төмеңгі – 2 см, оң – 1 см, сол – 3 см.

4. Шрифт: Times New Roman, KZ Times New Roman, кегль – 12.

5. Жоларалық интервал – бір.

6. Қызылжолшегінісі: 1,0 см.

7. Ортасында кіші әріптермен **(қалың қаріппен)** автордың (авторлардың) аты-жөні, араб сандарымен жоғарғы таңба.

8. Төменде: араб сандарымен жоғарғы таңба, лауазымы, жұмыс істейтін мекеменің толық атауы берілген, ғылыми дәрежесі, атағы (бар болған жағдайда);

9. Төмен ортасында БАС ӘРІПТЕРМЕН **(ҚАЛЫҢ ҚАРІППЕН)** баяндаманың атауы көрсетіледі.

10. 10. Азат жол шегінісінен кейін бір интервал баяндаманың (мақаланың) рефераты (100 сөзге дейін) және түйін сөздер (10-нан аспайтын) мақаланың түпнұсқа тілінде және ағылшын тілінде беріледі.

11. Азат жол мен бір интервалдан кейін тікелей баяндама (мақала) материалы болады.

12. Әдебиеттер (және дереккөздер) тізімі мақаланың соңында орналастырылады және жұмыстарды атап өту тәртібіне сәйкес жасалады. Мәтіндегі сілтемелер тік жақшада әдебиеттер тізімі бойынша дереккөздің бетін (қажет болған жағдайда) көрсете отырып, тиісті нөмір түрінде рәсімделеді, мысалы: [1, с. 2], [1, 2-б.] или [1, р. 2]. Барлық библиографиялық мәліметтер мұқият тексерілуі керек.

13. Кестелер, сызбалар, суреттердің атаулары болып, Windows ортасында терілуі керек. Барлық суреттер мен фотосуреттер жақсы контраст пен кем дегенде 300 dpi ажыратымдылыққа ие болуы тиіс. Барлық суреттерде нөмірлеу, сурет астындағы қолтаңба болуы керек. Сурет астындағы қолтаңба қысқа, бірақ мазмұнды болуы тиіс. **Кестелер көрнекі болып, олардың атауы, сериялық нөмірлері болуы керек.** Егер олар мәтінде жалғыз болса, кесте немесе сурет нөмірленбейді. Мәтінде барлық кестелер мен суреттерге сілтемелер болуы керек. *Суреттер мен кестелер мәтінге қажетті орынға қойылады.*

14. Жалпы қабылданғандардан басқа сөздерді қысқартуға жол берілмейді. Аббревиатуралар мәтінге алғаш рет толық мағынасын ашқаннан кейін ғана енгізіледі (мысалы, Қазақстан Республикасының Ұлттық ғылым академиясы – ҚР ҰҒА).

15. *Ескертпелер* жоғарғы индекс түріндегі сандармен рәсімделеді және рет-ретімен нөмірленуі тиіс. Ескертпе мәтіндері мақаланың соңында ЕСКЕРТПЕ бөліміне жатқызылып, жоғарғы индекс түрінде санмен нөмірленеді. *Мәтінде жол сілтемелерін қоюға болмайды.* Егер мақалада ЕСКЕРТПЕЛЕР де, ӘДЕБИЕТТЕР (ЖӘНЕ ДЕРЕКТЕР) ТІЗІМІ де болса, алдымен ЕСКЕРТПЕЛЕР қойылады.

16. *Белгілерді біріздендіру:* тырнақшалар – «»; даталардағы ғасырлар – Рим цифрларымен, жылдар – араб. Сызықшаны (-) және ортаңғы сызықшаны (–) пайдалануды ажырату қажет. Соңғысы сандық, хронологиялық шектерді және т. б. белгілеу кезінде көрсетіледі: с. 89–92, 179–185-бб.; 1878–1879 жж.; XV–XVI ғғ. (шыңдаусыз), немесе XV ғ. соңы – XVI ғ. басы (шыңдаумен); 7–8 км; М.–Л. және т.б.

17. Табуляция жасауға, сөздерді сиректетіп теруге, автоматты режимде орындалатын командаларды қолдануға, макростарды қолдануға, мәтінді шаблон түрінде сақтауға **БОЛМАЙДЫ.**

18. Файлдың атауы автордың тегімен аталады (мәтіндік файлдар үшін –

Омаров\_өтініш.doc, Омаров\_мақала.doc; иллюстрациялар үшін – Омаров\_сур1.jpeg).

Редакциялық алқа рәсімдеу талаптарына сәйкес келмейтін мақалаларды қабылдамауға құқылы (төмеңде үлгіні қараңыз).

**МАҚАЛАНЫ РӘСІМДЕУ ҮЛГІСІ**

|  |
| --- |
| **Калыбекова М.Ш.1**  1 Ш.Ш. Уәлиханов атындағы Тарих және этнология институтының  Дүниежүзі тарихы және Сыртқы байланыстар бөлімінің меңгерушісі,  тарих ғылымдарының кандидаты  **ҚАЗАҚСТАНҒА ЖЕР АУДАРЫЛҒАН ПОЛЯК ШАРУАЛАРЫ**  **Аңдатпа.**  **Түйін сөздер:**  **Annotation.**  **Keywords:**  Баяндама мәтіні, баяндама мәтіні, баяндама мәтіні  **Пайдаланылған әдебиеттер мен деректер тізімі:**  1 Польские спецпоселенцы в Северо-Казахстанской области (1936-1955 гг.). Сборник архивных документов и материалов. Составители: Гривенная Л.А., Чинишлов В.В. – Алматы: «Литера-М», 2022. – 384 с.  2 Абусеитова М.Х. История Центральной Азии: концепции, методология и новые подходы // Материалы международной научно-теоретической конференции «К новым стандартам в развитии общественных наук в Центральной Азии». – Алматы: Дайк-Пресс, 2006. – С. 10–17.  3 Байтова А. Инновационно-технологическое развитие – ключевой фактор повышения конкурентоспособности // Казахстанская правда. – 2009. – № 269. – 28 июля. |

**Қатысу формасы:** оффлайн и в онлайн-режимде *Zoom платформасы арқылы (идентификатор –* 814 0035 4930; кіру коды: 789486;

https://us02web.zoom.us/j/81400354930?pwd=bUk0eld6VVNuSDV5Q0M2STdsN2hWZz09.

**Конференция тілі:** қазақ/поляк/ ағылшын/орыс тілдері.

**Конференция басталуы:**  Сағ.: 13.00 (кофе-брейк), 14.00 – конференцияның басталуы.

**Мекен-жай:** 050100 Алматы қ., Құрманғазы көш., 29, ҒжЖБМ Философия, саясаттану және дінтану институты ( «Ғылым ордасы» ғимараты, 3-ші қабат).

**Байланыс телефондары:** 8 (727) 272-67-19, 261-01-33; факс: 8(727) 261-67-19; Абдулина Ақсұңқар Тұрсынқызы – Қоғаммен байланыс жөніндегі директор орынбасары; моб.: +7 777 312 20 36; Калыбекова Манара Шалтенқызы – Дүниежүзі тарихы және Сыртқы байланыстар бөлімінің меңгерушісі; моб. +7 701 299 30 41; Калиева Маргарита – Алматы қаласындағы Польша Республикасының Бас консулдығы; тел. +7 705 207 95 77.

**E-mail:** [almaty.kg.sekretariat@msz.gov.pl](mailto:almaty.kg.sekretariat@msz.gov.pl), 87771509380ke@gmail.com/

**Ұйымдастырушылық ақпарат:**

Жарияланым: Ұйымдастырушылар ғылыми мақалалардың жариялануын қамтамасыз етеді.

**Конференцияға қатысу:**

Конференцияға қатысуға әртүрлі ғылым саласының өкілдері шақырылады: тарих, саясаттану, халықаралық қатынастар, қауіпсіздік, заң және экономика ғылымдары, сондай-ақ БАҚ өкілдері.

• Өтінішті (№ 1 қосымша) 2023 жылдың 18 қыркүйегіне дейін мына электрондық мекенжайларға жіберуіңізді сұраймыз: конференцияны ұйымдастыру комитеті және Ш.Ш. Уәлиханов атындағы Тарих және этнология институтының Дүниежүзі тарихы және Сыртқы байланыстар бөлімінің КҒК Э.Р. Кочиев

• Конференцияға қатысу тегін.

Қосымша № 1

**Халықаралық ғылыми конференцияға қатысушының өтініш формасы**

***«ХІХ-ХХ ғғ. Қазақстандағы поляктар және поляк азаматтары. Тарих – халық – қазіргі заман»***

**Тіркеу формасы (қазақ, поляк, ағылшын және орыс тілдерінде**)

ер. □ әйел. □

|  |  |  |
| --- | --- | --- |
|  | Тегі |  |
|  | Есімі |  |
|  | Әкесінің аты |  |
|  | Ғылыми атағы және қызметі |  |
|  | Ұйым (ғылыми мекеме немесе жоғару оқы орны және т.б., орналасу мекенжайы) атауы |  |
|  | E-mail |  |
|  | Телефон/факс (халықаралық байланыс кодымен бірге) |  |
|  | Баяндама атауы |  |

**Құрметпен, ұйымдастыру комитеті**